CELEX: 22007D0138
Language: mt
Date: 2007-10-26 00:00:00
Title: Deċiżjoni tal-Kumitat Konġunt taż-ŻEE Nru 138/2007 tas- 26 ta' Ottubru 2007 li temenda l-Anness I (Kwistjonijiet veterinarji u fitosanitarji) tal-Ftehim taż-ŻEE

10.4.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 100/62
               
            DEĊIŻJONI TAL-KUMITAT KONĠUNT TAŻ-ŻEE
      Nru 138/2007
      tas-26 ta' Ottubru 2007
      li temenda l-Anness I (Kwistjonijiet veterinarji u fitosanitarji) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness I tal-Ftehim kien emendat bid-Deċiżjoni tal-Kumitat Konġunt taż-ŻEE Nru 100/2007 tat-28 ta' Settembru 2007 (1).
               
            
                  (2)
               
               
                  Ir-Regolament (KE) Nru 183/2005 tal-Parlament Ewropew u tal-Kunsill tat-12 ta' Jannar 2005 li jistipula r-rekwiżiti għall-iġjene ta' l-għalf (2) għandu jiġi inkorporat fil-Ftehim.
               
            
                  (3)
               
               
                  Ir-Regolament (KE) Nru. 183/2005 iħassar id-Direttiva tal-Kunsill 95/69/KE (3) u d-Direttiva tal-Kummissjoni 98/51/KE (4), li huma mdaħħla fil-Ftehim u li konsegwentament għandhom jitħassru mill-Ftehim.
               
            
                  (4)
               
               
                  Din id-Deċiżjoni m'għandhiex tapplika għal Liechtenstein.
               
            IDDEĊIEDA DAN LI ĠEJ:
      Artikolu 1
      Il-Kapitolu II ta' l-Anness I mal-Ftehim għandu jkun emendat kif ġej:
      
                  1.
               
               
                  Il-punt li ġej għandu jiddaħħal wara l-punt 31l (Deċiżjoni tal-Kummissjoni 2006/677/KE):
                  
                              “31m.
                           
                           
                              
                                 32005 R 0183: Ir-Regolament (KE) Nru. 183/2005 tal-Parlament Ewropew u tal-Kunsill tat-12 ta' Jannar 2005 li jistipula r-rekwiżiti għall-iġjene ta' l-għalf (ĠU L 35, 8.2.2005, p. 1).
                              Id-dispożizzjonijiet ta' dan ir-Regolament għandhom, għall-għanijiet ta' dan il-Ftehim, jinqraw bl-adattament li ġej:
                              Dan li ġej għandu jkun miżjud ma' l-Artikolu 18:
                              ‘5.   Għall-Istati EFTA d-data msemmija fl-Artikolu 18 (1) u (2) għandha tkun xahrejn wara d-dħul fis-seħħ tad-Deċiżjoni tal-Kumitat Konġunt taż-ŻEE li jinkorpora r-Regolament (KE) Nru 183/2005 fil-Ftehim taż-ŻEE.’”
                           
                        
            
                  2.
               
               
                  It-test ta' punti 31b (id-Direttiva tal-Kunsill 95/69/KE:) u 31ba (id-Direttiva tal-Kummissjoni 98/51/KE:) għandu jitħassar.
               
            Artikolu 2
      It-testi tar-Regolament (KE) Nru 183/2005 fil-lingwi Iżlandiza u Norveġiża, li jiġu pubblikati fis-Suppliment ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fis-27 ta' Ottubru 2007, sakemm ikunu saru n-notifiki kollha taħt l-Artikolu 103(1) lill-Kumitat Konġunt taż-ŻEE (*) jew fil-jum tad-dħul fis-seħħ tad-Deċiżjoni tal-Komitat Konġunt taż-ŻEE Nru 137/2007 tas-26 ta' Ottubru 2007, skond liema hi l-aħħar.
      Artikolu 4
      Din id-Deċiżjoni għandha tiġi ppublikata fis-Sezzjoni taż-ŻEE u fis-Suppliment ŻEE tal-Ġurnal Uffiċjali ta' l-Unjoni Ewropea.
      
         Magħmul fi Brussell, 26 ta' Ottubru 2007.
         
            
               Għall-Kumitat Konġunt taż-ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 47, 21.2.2008, p. 12.
      
         (2)  ĠU L 35, 8.2.2007, p. 1.
      
         (3)  ĠU L 332, 30.12.1995, p. 15.
      
         (4)  ĠU L 208, 24.7.1998, p. 43
      
      
         (*)  Ebda ħtiġiet kostituzzjonali ma huma indikati.